**SMS ŽINUČIŲ SIUNTIMO PASLAUGOS PIRKIMO**

**TECHNINĖ SPECIFIKACIJA**

**1. PIRKIMO OBJEKTAS**

1.1 Trumpųjų SMS žinučių siuntimo paslauga

Preliminarūs paslaugos kiekiai:

|  |  |  |
| --- | --- | --- |
| **Pirkimo objektas** | **Mato vnt.** | **Preliminarus kiekis sutarties galiojimo laikotarpiu** |
| SMS žinutės kaina į Tele2 operatoriaus tinklą | Vnt. | 870 000 |
| SMS žinutės kaina į Bitė operatoriaus tinklą | Vnt. | 420 000 |
| SMS žinutės kaina į Telia operatoriaus tinklą | Vnt. | 600 000 |
| SMS žinutės kaina į kitų Lietuvos mobiliojo ryšio operatorių tinklus | Vnt. | 32 000 |
| SMS žinutės kaina į užsienio tinklus | Vnt. | 10 000 |

1.2 Tiekėjas negali siūlyti Prekių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų[[1]](#footnote-1).

**2. PIRKIMO OBJEKTO PRITAIKYMO SRITIS**

Trumpųjų žinučių (SMS) siuntimo dideliam mobiliojo ryšio operatorių adresatų skaičiui paslauga, skirta klientų informavimui apie šilumos ir karšto vandens tiekimo sutrikimus ir kt. skubiais atvejais.

**3. TECHNINIŲ REIKALAVIMŲ, KURIUOS TURI ATITIKTI PERKAMA PASLAUGA**

1. BENDROSIOS TECHNINĖS SPECIFIKACIJOS
   * 1. Tiekėjas paslaugos teikimui turi naudoti savo techninę įrangą ar valdomą panaudos teise.
     2. Visoms SMS žinutėms turi būti galimybė vietoj siuntėjo telefono numerio nurodyti siuntėjo pavadinimą (laisvai pasirenka AB Vilniaus šilumos tinklai (toliau - Pirkėjas); ne mažiau nei 7 spaudos ženklai).
     3. Lietuviškų raidžių SMS žinutėse palaikymas. SMS pranešimų ilgis skaičiuojamas: naudojant GSM(7bit) koduotę: 1 (pirmas) SMS – 160 simbolių, 2 (antras ir tolimesni) – po 153 simbolius, specialus GSMextended simboliai užima 2 ir daugiau simbolių, tarpai įskaičiuojami. Naudojant lietuviškus rašmenis skaičiuojama vadovaudamasi UTF16 koduotė. 1 (pirmas) SMS – 70 simbolių, 2 (antras ir tolimesni) – po 67 simbolius.
     4. Turi būti užtikrinta saugi ir patikima SMS siuntimo sistemos veiksmo aplinka (turi būti garantuojama prisijungimo duomenų, Pirkėjo paskyroje esančios informacijos apsauga, taip pat turi būti užtikrintas siunčiamų SMS pranešimų turinio ir adresatų mobiliojo ryšio telefono numerių konfidencialumas).
     5. Tiekėjas turi užtikrinti, kad Pirkėjo nurodomi mobiliojo ryšio telefonų numeriai, SMS turinys bus naudojami išimtinai Pirkėjo nurodomiems tikslams. Duomenys negali būti atskleisti tretiesiems asmenims arba suteikta kitokia galimybė bet kokia forma su jais susipažinti, jei kitaip nenustato Lietuvos Respublikos teisės aktai.
     6. Tiekėjas įsipareigoja tvarkyti asmens duomenis pagal Lietuvos Respublikos asmens duomenų teisinės apsaugos įstatymo ir Lietuvos Respublikos elektroninių ryšių įstatymo nuostatas ir 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatas
     7. Tiekėjas turi turėti Pirkėjo darbo valandomis veikiančią klientų aptarnavimo ir gedimų registravimo tarnybą, galinčią darbo valandomis registruoti pranešimus apie sutrikusį paslaugos veikimą.
     8. Gedimų šalinimo laikas darbo dienomis, darbo valandomis – ne daugiau kaip 8 valandos nuo paslaugos sutrikimo užfiksavimo momento.
     9. Pirkėjas moka tik už sėkmingai išsiųstas žinutes.
     10. Paslaugos abonentinis mokestis turi būti įskaičiuotas į SMS siuntimo kainą.
     11. **Tiekėjas turės pateikti API dokumentaciją.**
     12. Tiekėjas turi turėti SMS žinučių savitarnos svetainę.
   1. REIKALAVIMAI SMS ŽINUČIŲ SAVITARNOS SVETAINEI IR ATASKAITOMS
      1. Prieiga prie SMS žinučių siuntimo įrankio per naršyklę.
      2. Savitarnos svetainėje turi būti galimybė vykdyti suplanuotą masinių pranešimų siuntimą per vieną kartą 100 000 – 200 000 vnt.
      3. Savitarnos svetainėje turi būti galimybė kurti vartotojus.
      4. Savitarnos svetainėje sistemos prieigos galimybės suskirstytos į roles. Rolė suteikia prieigos galimybę prie tam tikro sistemos funkcionalumo. Pirkėjui atitenka savitarnos sistemos naudotojų kūrimo ir teisių valdymo rolė (administratorius).
      5. Savitarnos svetainėje siunčiant SMS adresatų grupei, turi būti galimybė parinkti žinučių išsiuntimo klientams laiką. Nepasirinkus laiko, žinutės išsiunčiamos einamuoju momentu (arba tiksliai nustatytu laiku, pvz., 9.00 val.)
      6. Savitarnos svetainės administratorius gali reguliuoti žinučių siuntimo laiką, t. y. nustatyti laiko tarpus, kuriais žinutės negalės būti išsiunčiamos. Jei Pirkėjas vartotojo teisėmis nustatys siuntimą, kuris pateks į administratoriaus apribotą laikotarpį, žinutės bus išsiųstos apribojimui pasibaigus.
      7. Savitarnos svetainė rodo klaidos pranešimą įvedus telefono numerį netinkamu formatu: prasideda ne +370 arba neatitinka 11 simbolių skaičiaus arba prasideda ne 8 arba neatitinka 9 simbolių skaičiaus. Žinutė neišsiunčiama netinkamo formato telefono numeriui, rodant klaidos pranešimą, kad blogas telefono numerio formatas.
      8. Savitarnos svetainėje turi būti galimybė SMS importuoti, o vėliau išsiųsti, iš xls arba csv failo, kurio struktūra: Pirkėjo kliento kodas, tel. numeris, žinutės tekstas laisvos formos (pastaba: tekstas gali nesutapti – skirtingas skirtingiems adresatams).
      9. Ataskaitos apie išsiųstas SMS žinutes iš karto po išsiutimo turi būti pateikiamos (generuojamos) xls arba csv formatais nepriklausomai nuo jų išsiuntimo būdo – per API ar iš savitarnos svetainės pagal tokius kriterijus:
   2. pasirenkamą laikotarpį;
   3. gavėjo telefono numerį;
   4. gavėjo telefono numerio operatorių**\***;
   5. išsiųstus;
   6. pristatytus;
   7. nepristatytus;
   8. SMS žinutės tekstą;

h) dabartinę būseną;

**\*Operatoriaus nurodyti nereikia tokiu atveju jei SMS žinutės kaina į visus Lietuvos operatorius (išskyrus užsienio) yra vienoda.**

3.2.10. Ataskaitos kartą per mėnesį turi būti pateikiamos (generuojamos) xls arba csv formatais nepriklausomai nuo jų išsiuntimo būdo – per API ar iš savitarnos svetainės pagal tokius kriterijus:

* 1. operatorių;
  2. bendrą mokėtiną sumą;
  3. einamojo mėnesio mokėtiną sumą;
  4. REIKALAVIMAI API SMS INTEGACIJAI
     1. SMS API turi:

1. palaikyti HTTP POST ir (arba) HTTP PUT, ir (arba) HTTP GET metodais gaunamą ir perduodamą informaciją;
2. palaikyti XML ir (arba) JSON formatu gaunamą ir perduodamą informaciją;
3. turi palaikyti informacijos perdavimą pasinaudojant URI parametrais ir (arba) HTTP message body;
   * 1. SMS siuntimo integracinis taškas turi grąžinti atsakymą su SMS žinutės išsiuntimo būsena;
     2. Turėti galimybę testuoti SMS siuntimą;
     3. identifikuoti naudotoją pagal HTTP užklausoje perduodamus autentifikavimo parametrus (pvz., HTTP basic authentication, Access Token authentication);
     4. Naudoti saugų duomenų perdavimo protokolą (HTTPS);
     5. Turėti galimybę išsiųsti kelias žinutes viena HTTP užklausa.

3.4. KITOS PIRKIMO OBJEKTO SAVYBĖS

3.4.1 Tiekėjas privalo suteikti galimybę nemokamai gauti paslaugų ataskaitas elektroniniu formatu (\*.txt, \*.csv arba \*.xls).

3.4.2. Paslauga be jokių apribojimų turi būti pradėta teikti iš karto nuo sutarties pasirašymo dienos.

3.4.3 Po sutarties pasirašymo, ne vėliau kaip per 5 darbo dienas, tiekėjas turi pateikti savitarnos svetainės ir SMS API naudotojo instrukcijas.

3.4.4 Visos ataskaitos (3.2.9, 3.2.10 ir 3.4.1. punktai) teikiamos tik elektroninėmis priemonėmis.

*Pastaba. Šioje techninėje specifikacijoje nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant perkančiojo subjekto ar partnerių turimus produktus ar esamus procesus). Lygiavertiškumo įrodymas yra tiekėjo pareiga.*

1. https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094?positionInSearchResults=0&searchModelUUID=7a68d6ea-4a4b-4e86-ac25-8083706694b2 [↑](#footnote-ref-1)